Čilės himnas
Himno Nacional de Chile – Čilės Respublikos valstybinis himnas. Dar vadinamas Canción Nacional („Nacionalinė daina“). Šis himnas turėjo 2 skirtingas melodijas ir 2 skirtingas eiles. Buvo net 3 skirtingos versijos. Jį sudarė Eusebio Lillo ir Ramón Carnicer. Sudaro 6 dalys ir priedainis. 1819 m. vyriausybės pavedimu buvo pradėtas kurti himnas. Kompozitorius Manuel Robles ir poetas Bernardo de Vera y Pintado 1820 m. rugpjūčio 20 d. Domingo Arteaga teatre pristatė Canción Nacional. Tačiau himnas didelio įspūdžio nepaliko ir naudotas iki 1828 m. tik valstybinių švenčių proga. Čilės ministras Mariano Egaña pakvietė ispanų kompozitorių Ramón Carnicer sukurti naują melodiją Bernardo de Vera eilėms. 1828 m. gruodžio 23 d. himnas buvo pristatytas viešai. 1847 m. siekiant pakeisti antiispanišką tekstą, Čilės valdžia patikėjo parašyti naujas eiles jaunam poetui Eusebio Lillo. Oficialiame himne grojama V strofa ir priedainis. Tačiau 1973–1990 m. valdant karinei Pinočeto diktatūrai, oficialiu himnu buvo III strofa.